NaiveNeuron/SloPal huggingface dataset:
Kalmárová, Viera, poslankyňa NR SR (2024-02-01):
Ďakujem za slovo, pán predsedajúci. Pre mňa bol príspevok pani Mesterovej veľmi užitočný, lebo priznám sa, že som si všetky okolnosti spomínaných príbehov, ktoré sa týkali konkrétnych aktérov, nevedela presne vybaviť. Ostalo vo mne len nejaké koncentrované poznanie o tom, kto sú tí ľudia a akí vlastne sú. Tieto konkrétne príbehy sa pokúsim doplniť inou úvahou, ktorá ale obsahovo nadväzuje na to, čo sme teraz počuli. Vie si niekto predstaviť, že by nejaké banky si na ochranu svojej hotovosti v trezore a svojho softvéru dali vypracovať bezpečnostný projekt od ľudí, o ktorých je známe, že sa živia vykrádaním trezorov a hekovaním bankových dát? Ja si to neviem predstaviť. A teraz, prečo by to banky nikdy neurobili? Pretože majú zodpovednosť pred svojimi klientami za dôveru, ktorú prejavili banke tým, že jej zverili svoje prostriedky. Banky nebudú riskovať to, že pravdepodobne prvými, kto prelomí bezpečnostné bariéry, budú sami tvorcovia týchto bariér alebo blízki. Slovenská vláda koná ale úplne inak. Slovenská vláda, ktorej voliči vo voľbách prejavili dôveru, zverila tvorbu kľúčového bezpečnostného projektu, ktorým sú trestné kódexy, osobám, ktoré pravdepodobne môžu mať problém s dodržiavaním zákona. Slovenská vláda hazarduje s dôverou voličov, ich bezpečím, s ich vierou v spravodlivosť, lebo normy, ktoré majú trestať páchateľov, tvoria sami potencionálni páchatelia. A to je jeden vážny dôvod, pre ktorý určite nemožno tento návrh a tieto novely aj s ich novelami ďalšími podporiť. Ďakujem.
Hrnčiar, Andrej, podpredseda NR SR (2016-04-28):
Ďakujem. Trinástu otázku položila pani poslankyňa Anna Zemanová ministrovi financií Slovenskej republiky, ale táto otázka je úplne totožná s otázkou, ktorú položil pán poslanec Droba, a pán minister už na ňu odpovedal, preto pokračujeme otázkou č. 14. Pán poslanec Miroslav Sopko sa pýta ministra školstva, vedy, výskumu a športu otázku: „Ministerstvo plánuje do 20. mája 2016 realizovať okrúhle stoly o pripravenom pláne konkrétnych úloh a opatrení. Moja otázka znie, či budú na ňu prizvaní i zástupcovia opozície?“ Nech sa páči, pán minister. Pán minister Plavčan.
Dvořák, Oskar, poslanec NR SR (2024-01-24):
Ďakujem veľmi pekne za pozornosť. Ďakujem, Michal, za to, že si pripomenul to, ako nás vnímajú teda už aj medzinárodné spoločenstvo a že vidia tie kroky, čo sa tu deje. Ten prvý krok je, že sa tu robí nejaká amnestia pre zločiny z minulosti cez zrušenie špeciálnej prokuratúry a znižovanie trestov. Ten druhý krok, ktorý už teraz vidíme, je znižovanie schopnosti vyšetrovať budúce zločiny cez oslabovanie, prípadne rušenie NAKA. Ten tretí krok, ktorý už sa tiež odhalil, čo tu vidíme od vládnej koalície, že vy vytvárate priestor pre ďalší pochybný biznis cez uvoľňovanie pravidiel verejného obstarávania, a do toho ešte ten ďalší paralelný krok, čo sa deje, nás premiér ťahá do medzinárodnej izolácie, do úplnej čiernej diery. Ja sa vás, prosím vás, chcem opýtať, vy už chcete úplne zdevastovať budúcnosť tejto krajiny a budúcnosť našich detí? Ďakujem. (Potlesk.)
Figeľ, Ján, podpredseda NR SR (2013-09-24):
Dávam teraz slovo spravodajcovi, ktorý je určený navrhnutým gestorským výborom pre sociálne veci, pánovi poslancovi Júliusovi Brockovi. Nech sa páči.
M. Číž, podpredseda NR SR: (2007-09-20):
Vážené kolegyne, kolegovia, vzhľadom na to, že sa blíži 17.00 hodina a teda potrebujeme hlasovať o jedinom prerokovanom bode a to písomné odpovede členov vlády na interpelácie poslancov, tak budeme hlasovať, len teraz mi dovoľte vyhlásiť 10-minútovú technickú prestávku. (Prestávka.) (Po prestávke.)
P. Paška, predseda NR SR: (2006-10-17):
Žiadne faktické poznámky nie sú. Chcem sa spýtať navrhovateľa  a spravodajcu, či sa chcú vyjadriť. Nie. Ďakujem pekne. Prerušujem rozpravu o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov . Tento návrh zákona máte vo svojich laviciach ako tlač 83 a uznesenie o pridelení na jeho prerokovanie výborom je v rozhodnutí pod č. 96. Prosím pána ministra financií pána Jána Počiatka, aby uviedol vládny návrh zákona.
Danko, Andrej, predseda NR SR (2018-03-13):
Ďakujem. Na vystúpenie pána poslanca žiadna faktická. Vyhlasujem rozpravu za skončenú. Pýtam sa spoločného spravodajcu, či sa chce vyjadriť k rozprave, súčasne vás žiadam, aby ste oznámili termín hlasovania o vrátenom zákone.
Bugár, Béla, podpredseda NR SR (2017-05-19):
Nech sa páči, pani poslankyňa Gaborčáková, doplňujúcu otázku.
V. Veteška, podpredseda NR SR: (2005-01-18):
Chcem len upozorniť, že v rámci reakcie na faktické poznámky sú dve minúty. P. Rusko, podpredseda vlády a minister hospodárstva SR: Ďakujem pekne. Hovoríte, pán poslanec Mečiar tu už nie je, ale poviem to, aké hanebné je to, hovoriť o peniazoch v kultúre a vôbec čo si dovoľujeme hovoriť o tom, že niekto má, potrebuje peniaze na to, aby financoval takúto krásnu činnosť. No dobre, a čo menej je hanebné hovoriť o peniazoch v zdravotníctve? A predsa nám zomierajú ľudia preto, lebo tie peniaze nemáme. Predsa nám zomierajú ľudia preto, lebo sa k nim nedostanú sanitky. A zas je to o peniazoch. Ten, kto hovorí o peniazoch, nie je nekultúrny barbar, len je realista a nehrá možno na tak populistické struny ako niektorí, ktorí to potrebujú poobrátiť do tejto polohy. Keď hovoríme o investorovi, našiel sa investor, ale nebola tam ani zmienka o zmene projektu, tam bola ale dohoda o investorovi, nie o darcovi. To je naozaj jedna farizejská predstava, že sme celý problém vyriešili tým, že budeme hľadať podľa dohody z minulého roka investora, ktorý dá peniaze do pôvodného projektu? A to kto príde? Kto príde dať miliardu len tak, z ničoho nič? Keď takého máte, páni a dámy, prosím, doneste ho, budeme  veľmi radi. Ak sme hovorili o investorovi, tak bolo jednoznačné, že ten projekt musí mať inú podobu, aby mohol tú investíciu vrátiť. Potom sme sa mali dohodnúť na darcovi a bolo by to iné. Ak hovoríte o tom, aby sme dali ruky preč od Národného divadla, je to aj naša politická zodpovednosť, ktorú nesieme. Aj keď vám sa to nepáči, ale zasa si myslím na margo Smeru, že je možno lepšie, že my dávame alebo my máme ruky v divadle, ako keby ste ich vy mali v moci a na moci, pretože ak máte dnes situáciu, že ste v opozícii a máte ruky preč od moci, tak je to podľa mňa to najlepšie, čo sa pre Slovensko za uplynulé dva roky stalo. A pokiaľ hovoríme o problematike riešenia problémov v Národnom divadle a v kultúre vôbec, aspoň tie problémy riešime a neutekáme s kabátom na hlave... (Prerušenie rečníka časomierou.)
Budaj, Ján, poslanec NR SR (2017-06-15):
Vy ste sa práve vymenili s vaším predchodcom, pán predsedajúci. Ja som informoval pána Hrnčiara, že chcel navrhnúť, aby snemovňa súhlasila s tým, že sa ten zákon presunie na septembrovú schôdzu.
Šimečka, Michal, podpredseda NR SR (2024-04-17):
Ďakujem. Pán poslanec Štefunko.
Majorová Garstková, Jana, poslankyňa NR SR (2023-06-22):
Vážený pán predsedajúci, vážené panie poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1561), podáva Národnej rade v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku spoločnú správu výborov. Národná rada uznesením č. 2224 z 9. mája 2023 pridelila predmetný návrh na prerokovanie týmto výborom: ústavnoprávnemu výboru a výboru pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: ústavnoprávny výbor uznesením č. 792 z 8. júna 2023 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi; výbor pre verejnú správu a regionálny rozvoj uznesením č. 255 z 8. júna 2023 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Z uznesení výborov Národnej rady Slovenskej republiky uvedených pod bodom III spoločnej správy vyplynulo 14 pozmeňujúcich a doplňujúcich návrhov. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať takto: a) hlasovať spoločne o bodoch 1 až 5 a 7 až 14 zo spoločnej správy s odporúčaním gestorského výboru schváliť, b) hlasovať o bode 6 zo spoločnej správy s odporúčaním gestorského výboru neschváliť. Gestorský výbor na základe stanovísk výborov k vládnemu návrhu zákona odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v spoločnej správe. Spoločná správa výborov bola schválená uznesením gestorského výboru č. 265 dňa 13. júna 2023. Týmto uznesením ma výbor zároveň poveril za spoločnú spravodajkyňu, aby som na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem. Skončila som.
Grendel, Gábor, podpredseda NR SR (2022-03-16):
Ďakujeme za informáciu. Prerušujem rokovanie o tomto bode programu. Nasleduje druhé čítanie o návrhu poslankýň Zuzany Šebovej a Evy Horváthovej na vydanie zákona, ktorým sa dopĺňa zákon č. 576/2004 o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. Návrh zákona má parlamentnú tlač 773, spoločná správa výborov má tlač 773a. Dávam slovo pani poslankyni Eve Horváthovej, aby návrh zákona odôvodnila. (Rokovanie o návrhu poslankýň Národnej rady Slovenskej republiky Zuzany Šebovej a Evy Horváthovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov , tlač 773.)
T. Cabaj, podpredseda NR SR: (2009-11-05):
Tým sme aj vyčerpali hodinu určenú na hodinu otázok pre členov vlády. Chcem sa veľmi pekne poďakovať pánu podpredsedovi a členom vlády za účasť na tomto bode programu. Končím tento bod programu. Zároveň, pani poslankyne, páni poslanci, ďakujem vám všetkým za účasť a vyhlasujem 42. schôdzu Národnej rady Slovenskej republiky za skončenú. Ďakujem pekne. (Rokovanie 42. schôdze NR SR sa skončilo o 15.08 hodine.)
P. Hrušovský, predseda NR SR: (2005-06-21):
Poprosím teraz pána poslanca Ladányiho, aby z poverenia výboru pre obranu a bezpečnosť predniesol Národnej rade Slovenskej republiky návrhy hlasovaní k prerokúvanému vládnemu návrhu zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a o zmene a doplnení niektorých zákonov (tlač 1046). Nech sa páči, pán spoločný spravodajca. L. Ladányi, poslanec: Ďakujem, pán predseda. (Ruch v sále.)
Bugár, Béla, podpredseda NR SR (2017-11-30):
Nech sa páči, prezentujme sa a hlasujme o návrhu zo spoločnej správy. (Hlasovanie.) Prítomných 140 poslancov, za 121, zdržalo sa 19. Konštatujem, že tieto návrhy sme schválili. Nech sa páči, ďalej.
Sulík, Richard, predseda NR SR (2011-09-13):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Dvaja rečníci. Uzatváram možnosť sa prihlásiť do rozpravu. Slovo má pán poslanec Suja.
Galis, Dušan, poslanec NR SR (2019-05-13):
Ďakujem pekne. V súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu návrhu uvedeného zákona (tlač 1371). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 17. júna 2019 a gestorský výbor do 18. júna 2019. Ďakujem pekne.
Paška, Pavol, predseda NR SR (2014-04-01):
(Hlasovanie.) 142 prítomných, 99 bolo za, 42 sa zdržalo, 1 nehlasoval. Tieto body sme schválili.
Vitteková, Anna, poslankyňa NR SR (2014-02-04):
Ďakujem. Ja na rozdiel od kolegu Martvoňa by som vystúpenie pána poslanca Zajaca nepovažovala za korektné. Na úvod si myslím, že to bolo také krátke politické školenie mužstva. A k tomu, k tým drobným detailom. Pán kolega, ten boom alebo klondike rýchlopôžičkárskych firiem alebo nebankoviek bol v rokoch 2002 až 2008. A preto v roku 2008 bola prijatá vyhláška, ktorou sa zriadila komisia na ministerstve spravodlivosti na ochranu spotrebiteľa a do dnešného dňa táto komisia aktívne pracuje, dokonca poskytuje odbornú pomoc tým, ktorí prišli o strechu nad hlavou práve zásluhou takýchto spoločností. Jej zasadnutia sú verejné. Termíny zasadnutia komisie sú zverejňované na stránke ministerstva spravodlivosti, čiže jej konaní a zasadnutí sa môžeš kedykoľvek zúčastniť. A pokiaľ ide o to, že sme odmietli všetky vaše návrhy, k tomu by som povedala len toľko: voľbami poslednými strana SMER – sociálna demokracia získala 83 mandátov, prijala programové vyhlásenie vlády, z ktorého jej vyplynuli legislatívne úlohy. My si teraz plníme svoje programové vyhlásenie, svoje legislatívne úlohy. Ak ste vy mali svoje programové vyhlásenie v predchádzajúcich rokoch, tak takisto ste si mohli plniť svoje úlohy, ktoré vám vyplynuli z činnosti exekutívy, a teda ste mali aj možnosť vystúpiť proti nebankovým spoločnostiam, proti rýchlopôžičkárskym firmám v predchádzajúcom období. Ďakujem.
Krátky, Rastislav, poslanec NR SR (2024-01-09):
Ďakujem za slovo. Roman, som veľmi rád za to, že si začal odborne a že si sa chytil toho primeranosti trestu a toho, že absentuje v tomto návrhu odstrašujúci prvok, odrádzajúci prvok, ktorý má byť zohľadnený v kódexoch Trestného práva a vo výškach trestov. Absentuje tu a to je to, čo minister nevie zdôvodniť vo vzťahu k tomu, že, a to treba povedať, že nikto z nás nechce, aby sme inštitucionálne devastovali ľudskú dôstojnosť. To je presne to, čo hovorí, čiže nikto nechce porušovať ľudské práva, ale tento útrpný stav tu trvá už mesiac, s ktorým toto dôvodia, a nedali na stôl tie argumenty. Prečo? Nie je také nič, o čo by sa mohli relevantne oprieť a chytiť, jednoducho je to dôvod, ktorý sa volá, že ačohentizmus. Mám skrytý dôvod, prečo to navrhnem, a potom tu nachádzam všelijaké rôzne ďalšie dôvody, čím to chcem odôvodniť, ale v skutočnosti nie sú platné, v skutočnosti sú dodatočné, figové listy. Roman, 2021, to bol rok a ty si, ja som sa s tebou o tom nerozprával, ale určite si ako celé Slovensko sledoval tie videá, ktoré vybehli z chaty, in flagranti prichytený Robert Fico, ktorý tam hovorí toto: Chcel tam, hovorí to o súde s Kováčikom, chcel tam nahnať dedkov s palicami a tlačiť na sudkyňu. Taktiku podľa neho treba odskúšať aj kvôli Norovi a Tiborovi. Toto je skutočný dôvod prečo sa tu menia teraz trestné kódexy, lebo keď bol pán Kováčik, 63:0, v pozícii špeciálneho prokurátora, nikto z opozície nehovoril o zrušení inštitúcie. Vtedy sa, vtedy fungovala spravodlivosť a vtedy sa zločinci zatvárali. Dnes toto treba zastaviť, a preto táto novela. (Potlesk.)
Figeľ, Ján, podpredseda NR SR (2013-06-25):
Ďakujem pekne. Neviem, či toto bola spravodajská reč, pretože tam patrí iné. (Reakcia spravodajcu.) Nech sa páči. Chcem povedať, že ťahať do diskusie cyrilo-metodskú tradíciu je našou zodpovednosťou práve pre preambulu, na ktorú sme skladali sľub. Skladali sme ho na ústavu ako celok. A táto tradícia, toto dedičstvo sa práveže opiera o prirodzený zákon, o prirodzené právo, ktoré platí aj po stáročiach a bude platiť, aj keď tu nebude ani Martin Poliačik, ani Ján Figeľ. A tí, ktorí konajú v súlade s prirodzeným právom, a pozitívne právo, o ktorom sa hlasuje v parlamentoch, prijímajú práve preto, lebo to potom má ovocie, má logické dôsledky, konajú dobre pre seba a pre budúcich. Ak to nebudeme robiť, práveže budeme deformovať právo, tak ako v mnohých historických okamihoch sa stalo, nielen u nás, ale aj v mnohých európskych štátoch. My, za minulosť len chcem dopovedať, sme vždy stáli na strane práva a obhajoby tých slabších, či išlo o drobný alebo organizovaný zločin, či išlo o šírenie, a teda, naopak, skôr obmedzovanie hazardu alebo drog, pretože sme to považovali za javy, ktoré potrebujú prísnu a presnú reguláciu, na rozdiel od vás, keď tu zmiešavate všetko možné, dokonca ešte aj víno s tým, či patrí alebo nepatrí do liturgických obradov. Chcem vás ubezpečiť, že práve konanie v duchu zodpovednosti by nás malo viesť k lekciám z histórie a konaniu podľa toho, čo je dobré pre Slovensko teraz, pre naše deti, v tomto roku, ale aj o dvadsať, tridsať, päťdesiat rokov. Toto bolo moje vystúpenie.
B. Bugár, podpredseda NR SR: (2005-05-25):
(Hlasovanie.) Prítomných 132, za 60, proti 2, zdržalo sa 70 poslancov. Konštatujem, že návrh sme neschválili. Nech sa páči. E. Dolník, poslankyňa: Hlasujeme o ďalšom bode, o bode 3.
Grendel, Gábor, podpredseda NR SR (2023-02-03):
Ešte záverečné slovo pani spravodajkyňa, nech sa páči.
Antal, Peter, poslanec NR SR (2017-06-16):
Vážený pán predseda, vážené kolegyne, kolegovia, predseda Národnej rady Slovenskej republiky rozhodnutím č. 567 z 12. mája pridelil návrh na vyslovenie súhlasu Národnej rady Slovenskej republiky s Dodatkom k Protokolu o ťažkých kovoch z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 (tlač 545) na prerokovanie Výboru Národnej rady Slovenskej republiky pre pôdohospodárstvo a životné prostredie s lehotou na prerokovanie návrhu do 12. júna 2017. Výbor Národnej rady Slovenskej republiky pre pôdohospodárstvo a životné prostredie prerokoval návrh na vyslovenie súhlasu Národnej rady Slovenskej republiky s Dodatkom k Protokolu o ťažkých kovoch z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 (tlač 545) dňa 6. júna 2017. Uznesením č. 91 súhlasil s návrhom a odporučil Národnej rade Slovenskej republiky vysloviť súhlas s dodatkom. Gestorský výbor prerokoval správu o prerokovaní predmetného návrhu a uznesením č. 97 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dodatkom k Protokolu o ťažkých kovoch z roku 1998 atď. a poveril ma vystúpiť na schôdzi Národnej rady Slovenskej republiky k uvedenému návrhu a predložiť návrh na uznesenie Národnej rady Slovenskej republiky. Súčasťou správy je návrh uznesenia Národnej rady Slovenskej republiky. Ďakujem za slovo.
Přidal, Alojz, poslanec NR SR (2015-10-02):
Aj ja chcem poďakovať pánovi predkladateľovi. Ja si myslím, že tento zákon naozaj nie je politický, lebo tie politické garnitúry aj na tých obciach sa môžu meniť a nikto nie je bez toho, že by mohol byť aj vystavený pokušeniu a tento zákon by naozaj mohol v nejakých nekalých obchodoch pomôcť a mohla by ho podporiť, samozrejme, aj opozícia, ale hlavne poslanci SMER-u, čo však nepredpokladám. Ďakujem.
Grendel, Gábor, podpredseda NR SR (2020-05-12):
Ďakujeme, pán doktor Baránik. A s reakciou na faktické pani poslankyňa Cigániková.
Čepák, Rastislav, poslanec NR SR (2015-09-25):
Ďakujem za slovo, pán predseda. V rozprave vystúpil jeden pán poslanec, pán Zajac, nepodal však žiaden procedurálny ani doplňujúci návrh. Preto prosím, pán predseda, aby ste dali hlasovať o tom, že predložený návrh zákona prerokujeme v druhom čítaní.
Kadúc, Miroslav, poslanec NR SR (2014-06-27):
Ďakujem. Vážená pani predsedajúca, vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa po formálno-právnej stránke náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor, výbor pre sociálne veci a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 4. septembra 2014 a gestorský výbor do 8. septembra toho istého roku. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona priradiť k výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
Šeliga, Juraj, podpredseda NR SR (2020-07-09):
Panie poslankyne, páni poslanci, pýtam sa, či všetci, ktorí chceli ísť hlasovať, boli hlasovať. Ak nie, nech sa páči, ešte je možnosť. (Pokračovanie aktu tajnej a verejnej voľby.) Pýtam sa, či všetci, ktorí chceli, využili svoju možnosť ísť hlasovať. Ak ju využili, tak dobre. Ak nie, tak nie dobre. A vyhlasujem voľbu za skončenú. Poprosím overovateľov, aby zostali ako jediní vzadu v miestnosti, sčítali hlasy a potom nám následne oznámili výsledky. Vyhlasujem prestávku na 15 minút. (Pätnásťminútová prestávka. Spracúvanie výsledkov tajného hlasovania.)
Kuciaňová, Magdaléna, poslankyňa NR SR (2016-12-06):
Prosím, dajte hlasovať o siedmom pozmeňujúcom a doplňujúcom návrhu pani poslankyne Remišovej.
Brocka, Július, poslanec NR SR (2010-12-01):
Ďakujem pekne, pán predseda. Národná rada 15. októbra tohto roka pridelila uvedený návrh zákona na prerokovanie týmto výborom: ústavnoprávnemu, Výboru Národnej rady pre financie a rozpočet, Výboru Národnej rady pre ľudské práva a národnostné menšiny a Výboru Národnej rady pre sociálne veci. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť ústavnoprávny výbor, Výbor Národnej rady pre financie a rozpočet, Výbor Národnej rady pre ľudské práva a národnostné menšiny a aj Výbor Národnej rady pre sociálne veci. Výbory Národnej rady prerokovali návrh zákona a prijali viacero pozmeňovacích návrhov, ktoré sú súčasťou spoločnej správy, ktorú máte k dispozícii. Nebudem ju preto celú preberať. Sú medzi nimi návrhy, ktoré sú teda na viac, ako sú zmeny vo vládnom návrhu zákona, tak napr. zavedenie jednej sumy rodičovského príspevku, ktorý sa v záujme právnej istoty rodičov pre jednu skupinu rodičov po 31. decembri 2010 zachováva aj vo výške 256 eur. Tento príspevok budú rodičia poberať do dvadsiatich mesiacov veku dieťaťa aj po 1. januári 2011. Následne budú aj títo rodičia poberať rodičovský príspevok namiesto dnešných 164,22 eura vo výške 190,1 eura. Ďalší návrh napr. pojednalo v úprave súm príspevku na starostlivosť o dieťa, ktorý sa navrhuje nariadením vlády Slovenskej republiky. Dámy a páni, gestorský výbor odporúča Národnej rade, aby sme návrh zákona v znení schválených pozmeňovacích návrhov schválili. Gestorský výbor zároveň odporúča, aby sme o pozmeňovacích návrhoch pod bodmi 1 až 9 v uvedenej IV. časti tejto spoločnej správy hlasovali spoločne so stanoviskom ich schváliť. Vážený pán predseda, prosím, otvorte rozpravu.
Hrnčiar, Andrej, podpredseda NR SR (2017-05-18):
(Chýba začiatok zvukového záznamu.) ... prosím, aby ste ich zapli. Pán poslanec Madej.
Laššáková, Jana, podpredsedníčka NR SR (2012-09-18):
Pán minister, chcete reagovať na faktické pripomienky? (Reakcia ministra.) Áno, môžete reagovať, nech sa páči. Zapnite pána ministra.
Sulík, Richard, predseda NR SR (2011-09-13):
Pán poslanec Goga.
Novotný, Viliam, poslanec NR SR (2013-09-04):
Ďakujem pekne. Chcem sa poďakovať Ľudovi Kaníkovi za jeho vystúpenie aj za zhodnotenie toho zákona. V podobnom tóne budem chcieť vystúpiť aj ja na, na konci písomne prihlásených, ale predsa len mi nedá povedať už v tejto chvíli niekoľko poznámok k tomu, čo povedal pán poslanec Kaník. Súhlasím s jeho stanoviskom aj postojom, že skutočnosť, že si vláda všimla, že tu existuje veľký problém, že je tu problém, ktorý nie je možné ďalej ignorovať, a prichádza s riešeniami v zákone o pomoci v hmotnej núdzi, je chválitebná. Je chvályhodná a ju aj chcem pochváliť. Vydržte v tejto ambícii, tak ako povedal aj pán poslanec Kaník, je to dobré. Ten problém je v niečom inom, a o tom hovoril pán poslanec Kaník. Ten problém je v tom, že tieto riešenia nie sú dostačujúce a nebudú zrejme fungovať. Aj ja budem hovoriť o množstve problémov, na ktoré upozornil Ľudo Kaník. Viete, vobci, kde je dvadsať, tridsať dlhodobo nezamestnaných, sa dá teoreticky dostať do situácie, aby sa všetci prihlásili na výzvu pri obecných prácach, ale keď je ich dvetisíc v obci, ktorá má dvetisícpäťsto obyvateľov, je to nemožné. Čiže bude to zase len pro forma opatrenie, oni sa všetci prihlásia, bude 20 miest, dvadsiati budú pracovať, ostatní si splnia zákonnú povinnosť, ale neriešime zásadný problém. Napríklad v tomto bode, keď už tento bod vyberieme, a to, aby bol dostatok práce pre týchto nízko kvalifikovaných ľudí, aby sme hľadali riešenia. Čiže pán poslanec Kaník to vyjadril veľmi dobre a ja to, v tom budem len pokračovať dneska v rozprave. Začali ste dobre, ale tieto riešenia nebudú dostačujúce, treba pokračovať ďalej. A my sa určite budeme snažiť pomôcť v týchto riešeniach, ak budú racionálne a budú účelné.
Blahová, Natália, poslankyňa NR SR (2018-05-16):
Ďakujem pekne. Pán kolega Zelník, ja by som vás chcela poprosiť, aby ste, ak argumentujete, neargumentovali ad hominem, pretože pani Cigániková má po prvé vysokoškolské vzdelanie ekonomického charakteru zamerané na riadenie, teraz skončila druhú vysokú školu so zameraním na manažment zdravotníctva. Takže toto nie je argument do diskusie, že aké má vzdelanie, pretože má patričné vzdelanie, aby sa mohla k tejto veci vyjadrovať. Tak ako vy ste neštudoval politické veci alebo niečo, čo by vás oprávňovalo k navrhovaniu zákonov, tak rovnako takýmto spôsobom asi nikto voči vám neargumentuje. Ďalej pani Cigániková zrejme po ceste, dúfam, že nie priamo za volantom, sa snaží argumentovať do tejto diskusie. Preto mi poslala poznámku v SMS správe, že zmena, ktorú navrhujete, znižuje tlak na ohodnotenie sestier tým, že prichádza k zámene za menej kvalifikovaný personál. Tiež poslala správu, v ktorej hovorí, že na ministerstve zdravotníctva protestovala hlavná odborníčka pre ošetrovateľstvo. Preto sa pýta, že s kým teda ste diskutovali, keď aj tí, s ktorými ste diskutovali, boli proti. Takže toľko, tlmočím jej odkaz a ďakujem za pochopenie.
Bugár, Béla, podpredseda NR SR (2017-10-13):
Chcem sa opýtať, či spravodajca chce mať slovo. Nie. Prerušujem rokovanie o tomto bode programu. Teraz pristúpime k prvému čítaniu o návrhu poslancov Miroslava Ivana, Karola Galeka, Renáty Kaščákovej, Martina Klusa a Lucie Ďuriš Nicholsonovej na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku, tlač 713. Dávam slovo pánovi poslancovi Ivanovi, aby návrh zákona odôvodnil. [Rokovanie o návrhu poslancov Národnej rady Slovenskej republiky Miroslava Ivana, Karola Galeka, Renáty Kaščákovej, Martina Klusa a Lucie Ďuriš Nicholsonovej na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 713.]
Mazurek, Milan, poslanec NR SR (2022-02-03):
Je nepochybné, že nariaďovať povinné očkovanie nejakou vyhláškou je absolútne neprijateľné. Absolútne neprijateľné. A keď už sa chcú títo fašisti postaviť verejne za to, že podporili niečo také, čo naozaj môže mnohých ľudí stáť ich život, zdravie, môže im to množstvom negatívnych spôsobov ovplyvniť ich život, nech sa za to postavia verejne, tak ako to urobil fašista Janko Benčík. Viete, pretože ja som presvedčený o tom a ja to, na tomto trvám, že ak niekto chce prísť a donútiť človeka, ako napríklad mňa, ktorý nemal s týmto ochorením absolútne žiaden problém, aby si do svojho tela nechal pichnúť nejakú látku, o ktorej sa odborníci vyjadrujú, že nepoznáme jej dlhodobé štúdie, štatistiky, negatívne účinky, hovoria to odborníci, profesori, tak ho považujem za fašistický odpad. A to je presne to, za čo považujem pána poslanca Benčíka, ak chce ľuďom povinne nariaďovať, aby si toto do svojho tela nechali pichnúť, pretože na to neexistuje žiaden medicínsky dôvod u ľudí, ktorí sa skrátka cítia zdraví, u ľudí, ktorí nemajú žiaden proste zdravotný problém. O to viac, ak ten človek toto ochorenie prekonal, má imunitu, je mu fajn, neurobilo mu to prakticky žiadne ťažkosti, a oni mu budú hovoriť: Ale ty sa zamysli, tebe tá imunita klesá, potrebuješ ďalšiu dávku, rýchlo, tretiu, štvrtú! A povinne a povinne budeš platiť pokuty! Jednoducho takíto ľudia sú pre mňa naozaj obyčajný fašistický odpad a vždy to budem opakovať. Pretože nie je, nie je dôležité to, čo vám budú vládni poslanci nejakými nálepkami obúchavať o hlavu. Dôležité je to, kto sa reálne správa ako fašista, kto prijíma fašistické kroky, kto sa vyhráža vlastnému obyvateľstvu a oberá mu ľudské práva. Pretože to je svojím obsahom skutočný fašista.
Takáč, Richard, poslanec NR SR (2021-09-30):
Ďakujem, pán minister. No neodpovedali ste úplne priamo, že či áno, či nie, hovoríte, teda ja som to pochopil tak, že teraz sa budete 2 roky, sa bude 2 roky sledovať situácia a potom sa to nejakým spôsobom vyhodnotí. No myslím si, že, pán minister, keby ste komunikovali, a teda neviem, prečo ste nekomunikovali, lebo teda ste komunikovali možno len čiastkovo, my sme napríklad, ja som dostal informáciu z pondelka tohto týždňa, kde bol nejaký zaslaný list Asociácie nemocníc Slovenska, že táto kategorizácia sa odkladá na rok 2022. Takúto informáciu som dostal. A keď sa bavíme teraz o Hornej Nitre, kde v Bojniciach je nemocnica, ktorá je spádová asi pre 200-tisíc obyvateľov, lebo zastrešuje, samozrejme, okres aj Partizánske, Bánovce, Prievidzu, sčasti aj Žiar a tak ďalej, tak my teraz jednak máme možnosť využiť, využiť peniaze, ktoré sú v rámci transformácie regiónu Hornej Nitry, kde vieme teraz akútne a aktuálne riešiť nejakú modernizáciu a vybavenie v rámci tejto nemocnice, kde, samozrejme, my z rozpočtu Trenčianskeho samosprávneho kraja veľmi intenzívne investujeme, jednak máme tam nové operačné sály, robíme kompletne nový urgentný príjem, ODCH a tak ďalej a tak ďalej, sa rekonštruuje nemocnica, ale teraz nemáme, nemáme reálnu, reálny podklad z vášho ministerstva na to, alebo neviete dať vy reálny podklad na to, aby sme mohli si tieto finančné prostriedky uplatniť z tejto transformácie, to je také, že teraz budeme tu čakať? Hej, že nerozumiem tomu, pán minister, že takýmto spôsobom, a teda chcem sa aj spýtať, že ako, ako komunikujete s tou asociáciou, viem, mám informáciu, že napríklad nekomunikujete vôbec so samosprávami, či vyššími, alebo miestnymi regionálnymi z hľadiska tejto, tejto kategorizácie, ktorá sa predtým volala stratifikácia, a, bohužiaľ, to... (Prerušenie vystúpenia časomerom.)
Paška, Pavol, predseda NR SR (2013-09-25):
(Hlasovanie.) 127 prítomných, 49 za, 78 proti. Návrh sme neschválili.
Sulík, Richard, podpredseda vlády a minister hospodárstva SR (2022-06-14):
Ďakujem pekne za slovo, pán predsedajúci. Vážené pani poslankyne, vážení páni poslanci, cieľom tejto navrhovanej právnej úpravy je zvýšenie konkurencieschopnosti slovenských podnikateľských subjektov pri vývoze určených výrobkov do tretích krajín. Návrh zákona odstraňuje povinnosť predkladať niektoré prílohy k žiadostiam o udelenie licencií, upravuje náležitosti tzv. antireexportnej doložky, vyčleňuje z licenčného konania vývoz a transfer určených výrobkov z územia SR a taktiež skracuje lehoty na udelenie licencie. Materiál nemá vplyv na rozpočet verejnej správy ani na podnikateľské prostredie, okrem teda tých subjektov, ktoré sú týmto dotknuté, samozrejme. Nemá sociálne vplyvy ani vplyvy na životné prostredie, informatizáciu spoločnosti, na služby verejnej správy pre občana, ani na manželstvo, rodičovstvo a rodinu. Po slovensky ide o to, že uľahčujeme vývoz určených výrobkov. Určené výrobky sú zbrane. Na ministerstve hospodárstva to je taký ten dohľadný orgán, ktorý vydáva tie licencie na vývoz zbraní. A teraz je toho strašne veľa v súvislosti s pomocou pre Ukrajinu. Nie sú to len zbrane, ktoré idú zo Slovenska, ale všetky zbrane, ktoré prechádzajú Slovenskom. Náš taký najväčší klient sú firmy, ktoré prevážajú zbrane z Čiech, keďže Česko nesusedí priamo s Ukrajinou. No a toto zjednodušenie má teda ten proces zrýchliť. Má to odbremeniť štátnu administratívu, ale aj vyjsť v ústrety, mierne vyjsť v ústrety podnikateľom. Takže toľkoto v krátkosti odo mňa. Ctené dámy poslankyne, páni poslanci, chcem vás poprosiť o podporu predloženého vládneho návrhu zákona. Ďakujem pekne.
Galko, Ľubomír, poslanec NR SR (2016-04-26):
Ďakujem pekne. No, ja neviem, naozaj, pani ministerka, či vo vašom prípade sa tu rozprávame nemý s hluchým, ale keďže opakovanie je matka múdrosti, tak ja to znova zopakujem už po niekoľkýkrát. S ľuďmi, ktorí dlhodobo kryjú korupciu, ktorí zametajú kauzy pod koberec, a tí sú na komplet združení v strane SMER – sociálna demokracia, sa môžete prihlasovať k akejkoľvek zodpovednosti, akejkoľvek chcete, s týmito ľuďmi nezmeníte ani milimeter. Naivne som predpokladal, že keďže ste sa prihlásili do rozpravy po kolegovi Lipšicovi, že sa vyjadríte k tomu, či si svoj boj proti korupcii predstavujete tak, že budete blokovať výbory, ktoré zasadajú k tým jednotlivým kauzám. To ste nespravili, neučinili ste tak a tým pádom sa stále opakuje, že činy sú dôležité. A činy sú rozhodujúce a nie žiadne slová, ani žiadne prihlasovanie sa k zodpovednosti. Pani Žitňanská, zmena prokuratúry je žiadaná a pre spoločnosť je životne potrebná. Ja vám chcem z tohto miesta ponúknuť za stranu SaS potrebné hlasy na zmeny prokuratúry k lepšiemu, na naplnenie potrebnej ústavnej väčšiny. Také niečo, že neexistuje koncept, na ktorom by sme sa zhodli, to čo si z nás robíte, prču alebo čo?! (Ruch v sále.) Ponúkam vám naše hlasy a poďme do toho, choďte za naším tím lídrom pre spravodlivosť a súdnictvo Alojzom Baránikom a zmeňme prokuratúru k lepšiemu. To je tretia poznámka. Také výhovorky, že neexistuje koncept, prepáčte, ako to vás nectí, to sú mimoriadne lacné výhovorky. A posledná vec, čo sa týka toho, čo chcete zaviesť, že sa bude v doložke uvádzať, že či návrh zákona zvyšuje, alebo zužuje priestor, rozširuje pre korupciu, tak to máme asi vážne rozdielne vedenie štátu, pretože kto by mne doniesol návrh zákona, ktorý rozširuje priestor pre korupciu, by okamžite skončil. Ďakujem.
P. Hrušovský, predseda NR SR: (2003-06-19):
Návrh sme neschválili. Tým sme odhlasovali všetky návrhy uvedené v spoločnej správe. Teraz prosím, pán poslanec, aby ste uvádzali v poradí tak, ako boli podané pozmeňujúce návrhy v rozprave jednotlivými pánmi poslancami. Ako prvý vystúpil pán poslanec Jarjabek.
M. Číž, podpredseda NR SR: (2007-05-15):
Teraz má slovo pán poslanec Pado.
Kvorka, Ján, poslanec NR SR (2016-10-26):
Ďakujem pekne. Však bolo tu už spomenuté, že pôda je rozdelená tak 50 na 50, pán poslanec Simon to tu povedal, čo sa týka lesnej pôdy a poľnohospodárskej pôdy. A hovorilo sa tu aj o tom, že zbaviť sa pôdy alebo tak, čo sa týka poľnohospodárskych družstiev alebo, no, veď to sú také spojené nádoby. Ja si myslím, že pokiaľ tí, ktorí majú to družstvo na starosti včetne tých zamestnancov a prosperujú a to družstvo funguje, majú svoje výsledky, tak absolútne by nemali záujem, prečo túto pôdu a v podstate aj celé družstvo predávať. To je podľa môjho názoru nepredstaviteľné. Treba sa v konečnom dôsledku aj pozastaviť nad tým, že aký vzťah tí ľudia k tej pôde majú. Sú to ľudia, ktorí sú väčšinou nie vo veľkých mestách, sú to ľudia po obciach, menších obciach, kde v podstate možná že v minulosti, keď sme my ešte ani na svete neboli, táto pôda dávala živobytie a tak ďalej a ten vzťah pretrváva do dneska. Ale na druhej strane vieme, že chcú tuná zahraniční rôzni investori alebo ja neviem, ako ich nazvať, a majú záujem o slovenskú pôdu prísť a týmto zákonom je tá pôda ochránená, že nemôže sa stať, že by sme došli k tomu že jednoducho sa to tuná vypredá. A čo sa týka tých investícií, čo pani poslankyňa Zemanová hovorila, no viete, tie nie sme zase až takí majstri sveta, aby sme si my mohli ešte investorovi aj hovoriť, že jednoducho toto je úrodná pôda, má takú bonitu tá pôda a nebolo by dobré tuná postaviť voľáku fabriku, hej, ja neviem akú. No jednoducho ak chceme toho investora dostať a tých ľudí zamestnať, tak musíme na to pristúpiť a dohodnúť sa s nimi, že tá fabrika bude stáť tam, kde oni majú.... (Prerušenie vystúpenia časomerom.)
Paška, Pavol, predseda NR SR (2012-12-12):
Faktické poznámky, páni poslanci Kaník, Hraško, Frešo, Hlina, Novotný, Fronc, Jarjabek, Blaha, Jasaň. Ukážte mi, koľko je tam. Končím možnosť sa prihlásiť. Pán Jasaň je posledný. Deväť. Nech sa páči, pán poslanec Kaník.
Ďuriš Nicholsonová, Lucia, podpredsedníčka NR SR (2018-05-16):
Ďakujem veľmi pekne. Takže dovoľte aj mne skonštatovať, že Národná rada v tajnom hlasovaní zvolila pána Pavla Holeštiaka za člena Rady pre vysielanie a retransmisiu na funkčné obdobie do 28. marca 2023. A teraz vás, poprosím, pán poslanec, aby ste oznámili výsledky tajného hlasovania o návrhu na voľbu kandidátov na členov disciplinárnych senátov (tlač 906).
Kvasnička, Marián, poslanec NR SR (2015-02-06):
Viete, ako sa hovorí? Že psí hlas do neba nepôjde, a napriek tomu ako ja si psie hlasy vážim. Ďakujem.
A. Belousovová, podpredsedníčka NR SR: (2010-02-11):
Pán poslanec Kvorka – faktickú poznámku.
Jurinová, Erika, podpredsedníčka NR SR (2015-06-19):
Ďakujem pekne, pán poslanec. Na vaše vystúpenie nie sú faktické poznámky. Vyhlasujem všeobecnú rozpravu za skončenú. Pán navrhovateľ sa už nežiada si vystúpiť. Pán spravodajca, krátke zhodnotenie, nech sa páči.
Laurenčík, Milan, podpredseda NR SR (2020-07-14):
Pán poslanec Marek Šefčík.
Hlina, Alojz, poslanec NR SR (2013-01-29):
No nehnevajte sa na mňa, to bolo predložené dneska, to má byť váš problém, nie môj. Ja len upozorňujem na to.
Z. Kramplová, poslankyňa: (2009-02-11):
Dovoľte mi, aby som teraz v krátkosti povedala zopár slov o konope siatej, pretože konopa siata si za posledné obdobie vyslúžila také rôzne nemilé prívlastky a mnohí ľudia ju vnímajú ako niečo zlé, čo škodí a čo je možné využiť hlavne na získavanie drogy, a teda hašiša a na fajčenie. Bohužiaľ, osveta v tomto smere je veľmi slabá a verím, že prijatím tejto novely zákona aj prostredníctvom osvety budeme vedieť dostať do povedomia mnohých mladých ľudí, ale najmä odborníkov, ktorí rozhodujú o ďalšom smerovaní slovenského poľnohospodárstva, aby konopu siatu využívali v plnej miere a podporili pestovaním konopy aj slovenskú ekonomiku. Možno sa tu vám mnohým zdá čudné, prečo o tom hovorím. Hovorím o tom preto, že konopa siata ako rastlina, z ktorej je možné využiť všetko, to znamená, či sú to byle, či je to semeno, či je to olej, proste kompletne sa dá využiť rastlina, ktorej právom patrí prívlastok hlavný obnoviteľný zdroj na zemi. Myslím si, že pre tretie tisícročie je to veľká výzva, a keď si predstavíme, že mnohé ekonomiky, ktoré pestujú konope, dostávajú významný príjem práve z vlákna, ktoré sa získava z konopy siatej a tieto vlákna sú silnejšie ako vlákna bavlny. Je možné z konopy získavať aj papier alebo celulózu a je možné uchrániť aj životné prostredie. Len ako taký základný príklad by som možno uviedla taký akýsi konopný dom, ktorý je možné zrealizovať a postaviť a na tomto príklade by som chcela uviesť, aká je nesmierne široká využiteľnosť konopy siatej. Je zaujímavé, že dom, izolačné materiály, podlahy, nábytky, stropy, všetko je možné vyrobiť z vlákien konopy siatej. Rovnako je možné využiť konopu siatu v rámci zariadenia, a to kobercov, kozmetiky, dokonca je ju možné používať aj ako stravu. Takže jej využitie je nesmierne veľké a som veľmi rada, že súčasná vláda si uvedomila nutnosť uvoľniť ruky slovenským poľnohospodárom aj pre konopu siatu, pretože Európska únia na konopu siatu, na uznané odrody, ktoré sú uvedené v nariadení Európskej únie 769/2004, povoľuje a dáva dotácie na tieto odrody, a to sú dotácie jednak na plochu, ale aj dotácie ako na energetické plodiny a súčasne aj pri spracovaní konopy siatej. Verím, že mnohí vedci sa vrátia aj k ďalším možnostiam využitia konopy siatej, pretože to, čo sa dá vyrobiť z uhľovodíkov, sa dá vlastne vyrobiť aj zo sacharidov a vlákien konopy siatej. Preto si myslím, že tak ako je prijatý zákon, a oddiskutovala som si to aj s legislatívcami ministerstva zdravotníctva, bude veľmi užitočnou pomôckou pri rozvoji aj slovenského poľnohospodárstva a v prípade, ak by sa vyskytli problémy, ktoré súvisia so znovupestovaním konopy v rámci slovenského poľnohospodárstva, myslím, že budeme sa vedieť potom dohodnúť s ministerstvom, s pánom ministrom, aby sme tieto veci riešili možno pri ďalšej novele, ale dnes táto novela postačuje a uvidíme, čo nám prinesie prax. Ešte raz, pán minister, ďakujem za tento návrh v mene slovenských poľnohospodárov. Ďakujem.
P. Hrušovský, predseda NR SR: (2005-03-15):
(Hlasovanie.) 140 prítomných, za návrh 119, proti 1, zdržalo sa 16, nehlasovali 4. Návrh sme schválili. Teraz budeme pokračovať v rokovaní o ďalších bodoch programu. Poprosím pána poslanca Heribana, aby uviedol návrh poslancov Národnej rady Slovenskej republiky Jozefa Heribana a Jirka Malchárka na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a ktorým sa dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov , ktorý  prerokúvame ako tlač 1051. Nech sa páči, pán poslanec Heriban. J. Heriban, poslanec: Vážený pán predseda...
Kažimír, Peter, podpredseda vlády a minister financií SR (2014-05-29):
Ďakujem veľmi pekne. Dovoľte mi prečítať odpoveď, ktorú som obdržal od pána ministra zahraničných vecí a európskych záležitostí Miroslava Lajčáka. „V dňoch 18. a 19. mája 2014 som uskutočnil pracovnú návštevu v Moskve. Rokoval som s ministrom zahraničných vecí Ruskej federácie Sergejom Lavrovom a neoficiálne som sa stretol aj s podpredsedom vlády Ruskej federácie Dmitrijom Rogozinom, ktorý je spolupredsedom Slovensko-ruskej medzivládnej komisie pre hospodársku a vedecko-technickú spoluprácu. Rokovania v Moskve mali dva ciele. Dohodnúť sa o odložení konania zasadania medzivládnej komisie, plánovaného na druhú dekádu júna v Bratislave, ale predovšetkým prezentovať ruským partnerom pozície Európskej únie a NATO a získať informácie z prvej ruky o predstavách Ruskej federácie o možných východiskách z ukrajinskej krízy. Môžem konštatovať, že obidva ciele boli dosiahnuté. S ministrom zahraničných vecí Lavrovom som rokoval predovšetkým o Ukrajine. Prezentoval som spoločnú pozíciu Európskej únie k situácii s apelom na potrebu pokojného riešenia sporov a dodržiavania medzinárodného práva. Rokovania potvrdili, že Európska únia a NATO na jednej strane a Rusko na strane druhej vychádzajú z protikladného hodnotenia situácie. Na záver rokovaní však bolo možné definovať styčné body, a to potrebu celonárodného dialógu na Ukrajine, vyšetrenie zločinov, podporu misie OBSE na Ukrajine, ako aj plán OBSE vrátane cestovnej mapy založenej na štyroch princípoch: Po prvé, na zastavení násilia, na národnom dialógu pod záštitou OBSE, na ústavnej reforme a prezidentských voľbách, úspešných prezidentských voľbách, ktoré sa uskutočnili 25. mája tohto roku. Ruská strana ocenila, že komunikujeme aj v zložitých medzinárodno-politických podmienkach a máme záujem načúvať argumentom druhej strany, rovnako ako druhá strana pozorne načúva našej argumentácii. Minister Lavrov ocenil aj verejne v médiách pozíciu Slovenskej republiky k tzv. malému reverzu plynu na Ukrajinu, ktorý narúša zmluvy s Gazpromom, a uviedol, že Slovensko sa zachovalo čestne. Diplomacia je založená na komunikácii. Dianie na Ukrajine sa nás bytostne týka. Plne podporujeme deklarovaný cieľ deeskalovať situáciu na Ukrajine a nezostávame pritom v pasívnej polohe. Som presvedčený, že moje rokovania v Moskve boli príspevkom k nájdeniu mierového politického riešenia, dramatického vývoja u nášho východného suseda,“ hovorí Miroslav Lajčák. Ďakujem, skončil som.
Pčolinský, Peter, podpredseda NR SR (2023-03-16):
Ďakujem. Pán poslanec Suja, môže využiť faktickú poznámku, keďže nestihol rozpravu.
Nicholsonová, Lucia, poslankyňa NR SR (2014-11-08):
Ďakujem veľmi pekne. No prejav pána Richtera išiel úplne bezchybne. Zázračne sa server uzdravil a váš prejav prešiel úplne bezchybne, takže občania sa z neho môžu vytešovať, tak ako sme sa vytešovali aj my. Vy nemáte kožu na ksichte. Nemáte kožu na ksichte. A to som ešte za dámu, to som ešte za dámu. Vy tu idete spochybňovať, prosím vás pekne, Svetovú banku a OSN?! Vy? Keď neviete po anglicky, tak sa naučte. To nie je ich problém, že neviete prečítať tie analýzy a tie zmluvy. To je váš problém. Z tých zmlúv, o ktorých hovoríte, respektíve z tých analýz, o ktorých hovoríte, tie máte zamknuté vo vlastnom šuflíku. A sami ste pri nich čerpali dáta, keď ste robili váš akože reformný zákon o pomoci v hmotnej núdzi. Sami ste z toho čerpali. Sú medializované články, ktoré hovoria o tom, že ste vychádzali aj z dát z tých analýz. Tak o čom mi tu vy teraz rozprávate?! Hneď po nástupe do funkcie ste začali niečo rozprávať o tých zmluvách so Svetovou bankou. Ale nikto vám na to neskočil. To je veľmi slušné teraz, pán minister, že sa zabávate s Jarjabkom, namiesto toho, aby ste ma počúvali. To je veľmi slušné. Vy nie ste pán Jarjabek, to je niekto iný. No a ešte jedna vec. To, že som na môjho poradcu, ktorý mi robil poradcu dva mesiace po nástupe na ministerstvo, podala trestné oznámenie, urobila by som to kedykoľvek znovu, lebo takto sa to robí. Nestačí niekoho formálne odvolať z funkcie a potom mu ešte pridať na bolestnom, nestačí to. Treba, aby títo ľudia niesli trestnoprávnu zodpovednosť. Treba, aby sme mali taký precedens. Môžete sa hanbiť za to, čo ste povedali.
Hrnčiar, Andrej, podpredseda NR SR (2018-05-23):
Dve faktické poznámky. Nech sa páči, pán poslanec Bernaťák.
M. Hort, podpredseda NR SR: (2008-12-02):
A slovo má pán poslanec Pavol Minárik. Nech sa páči.
Laurenčík, Milan, podpredseda NR SR (2022-03-16):
Ďakujem. Prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský ústavnoprávny výbor, pánovi poslancovi Dominikovi Drdulovi. Nech sa páči.
Pellegrini, Peter, predseda NR SR (2023-10-25):
Vážené panie poslankyne, vážení páni poslanci, ešte drobná možná pripomienka alebo rada. V prípade, že mienite aj počas rokovania výborov dodržať primerane tie dohody na voľbe podpredsedov, jeden z opozície, jeden z koalície, niekde sú dvaja tak, niekde dvaja tak, to už je dohodnuté, tak nemusíte primárne čakať, až kým budete úplne všetci komplet. Pokiaľ chcete túto dohodu dodržať, viete to spraviť aj v minimálnom počte, kedy ste ako výbor uznášaniaschopný, ak budete rešpektovať návrh pôvodný, že kto má z opozície a koalície nárok na to miesto aj konkrétne meno. Preto si môžte urýchliť to rokovanie a nemusíte čakať, kým tam budete všetci, dôležitý je výsledok. Vážené panie poslankyne, vážení páni poslanci, program ustanovujúcej schôdze Národnej rady Slovenskej republiky sme vyčerpali. Ďakujem vám za účasť a vyhlasujem ustanovujúcu schôdzu Národnej rady Slovenskej republiky za skončenú. Ďakujem zamestnancom Kancelárie Národnej rady, ako aj všetkým predstaviteľom firiem, ktoré dodávali toto zariadenie, že sme to dnes všetko aj vďaka nim bravúrne v jeden deň zvládli. Ďakujem a prajem vám pekný večer. (Potlesk.) (Ustanovujúca schôdza NR SR sa skončila o 20.58 hodine.) 111